1

1係0同2之間嗰自然數，亦係最細嗰奇數。古時1係最細嗰數。漢字寫做一，好多文明都用一豎或一橫寫個1。

集合論中，1 拕定義為{0}。

 漢字 
漢字可以寫成一，古文又寫成弌。佢好生容易拕人改，故係又寫做壹。

一字到甲骨文、金文、箓文都係用一橫寫出來，箇隻字係來自算籌。：一而弌字係加嘍聲符弋嗰字。：一。甲骨文算籌由一到四，即係一二三亖，之上就用假借字表示。

一迪子詞性上係數詞，而壹係形容詞。故係壹用原本只係專一咁話，壹當數字咁用，係武則天嗰時間發明嗰。

一係古時最細嗰數，姑係引申做開頭。

 部首 
《說文解字》首創一部，同一字形兼字義有關嗰字先歸入去。《康熙字典》部首，保留一部，不過只係字形上來話，收嗰字未必同一有關。一部係歸入子集，排第一。之後嗰部首檢字法為主嗰中文字典，多數都跟康熙字典排法，一往往係第一隻部首同第一隻字。

一字字形可以做偏旁，不過伓係所偏旁都同一有關。

 音 

一古音於悉切，入，質韻，影。

 姓氏 

一都係姓，大明時有人叫一炫宗。

 數學性質 
對於任何數x：
x·1 = 1·x = x
x/1 = x
x1 = x
1x = 1
x@1 = x and 1@x = 1
對任意數x，當x伓係0嗰時間，x0=1

 作為自然數，1既伓係質數哈伓係合成數，而係一隻特別數
 平方數
 第1隻高合成數
 三角形數
 矩形數

 斐波那契數列嗰第2項同到第3項。
 1伓能夠作為進位制嗰底。
 1伓能夠做對數嗰底。
 1嗰倒數係佢自家。
 階乘，0!=1!=1
 概率論中，一樣樣本空間中一定發生嗰隨機事件嗰機會率定義為1。
 1係正數、整數、最細嗰正整數、奇數、實數、有理數、代數數。
 幾何學中，單位圓嗰半徑係1。
 歐拉公式，，搦數學上五個最重要嗰常數用最簡約嗰方式建立起關係。公式中包含1、0、自然對數嗰底e、圓周率π同到複數嗰虛數單位i。


 科學 
電腦科學嗰1經常用話真值嗰「真」值，即係箇場事符合程式碼嗰要求。而幾何光學，真空嗰折射率係1，咁即係話代表到真空裡頭，光嗰速度伓會變。

天文學來話，太陽同地球之間嗰平均距離係1隻天文單位。

 哲學 
到中華文化中，「一」特別賦予萬物之始嗰意義：「惟初太極，道立於一，造分天地，化成萬物，凡一之屬皆從一」（《說文解字》）。道德經有道生一，一生二。 一亦可以代表天，易經就有寫「天一地二」。英文中亦以“The Great One”（偉大嗰一，太一）指代聖經中嗰上帝。

 生活 
 貨幣中嗰基本面額，例如1美元、人民幣1元。
 樂理中，簡譜上嗰do音用1表示。

 參閱 

Category:整數